
An. et vol. XXXVI 4 Februarii 1946 (Ser. I, v. XIII) -Num. 3 


ACTA SEDIS 


COMMENTARIUM OFFICIALE 


ACTA PIL PP. XI 


CONSTITUTIO APOSTOLICA 


DE SEDE APOSTOLICA VACANTE ET DE ROMANI PONTIFICIS ELECTIONE 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Vacantis Apostolicae Sedis aisciplinam Romanique Ponti- 
ficis electionem quae respicere viderentur disponere ac prae- 
scribere, iugiter, saeculorum decursu, Praedecessores Nostri 
sollemne habuerunt, ac proinde vigilanti cura incumbere et sa- 
lubribus normis consulere sategerunt pergravi negotio Eccle- 
siae divinitus commisso, eligendi videlicet beati Petri Aposto- 
lorum Principis Successorem, qui hisce in terris Iesu Christi 
Domini Nostri et Salvatoris vices gerat universumque domi- 
nicum gregem supremus Pastor et Caput pascat et regat. 
Cum autem hae de Romano Pontifice eligendo leges, proce- 
dentibus temporibus numero auctae, iam in unum collectae de- 
siderarentur, cumque nonnullae, ob rerum vicissitudines, pecu- 


Acta, vol, XIII, n. 3. — 42-046. 


— 


liaribus adiunctis minus accommodatae evasissent, Pius X v. m. 
Decessor Noster, quadraginta abhinc annis, sapienti consilio 
eas, opportune selectas, in summam redigere decrevit, celeber- 
rima edita Constitutione Vacante Sede A postolica, die vigesima 
quinta Decembris anni millesimi nongentesimi quarti. 

Interea vero Pius XI rec. mem. nonnulla huiusmodi Consti- 
tutionis capita iam immutanda esse censuit quemadmodum re- 
rum temporumque ratio postulare videbatur; itemque Nos Ipsi 
animo reputavimus alia quoque, eadem de causa, esse refor- 
manda. 

Quapropter, re mature perpensa, certa scientia et de Apo- 
stolicae Nostrae potestatis plenitudine, hanc Constitutionem, 
quae eadem est ac illa a Pio X s. m. data, sed passim refor- 
maia, edere et promulgare statuimus, « qua — ut verbis uta- 
mur eiusdem Praedecessoris Nostri — Sacrum Cardinalium 
Coilegium, Romana Petri Sede vacante, ac in Romano Pon- 
tifice eligendo unice utatur », abrogata idcirco Constitutione 
Vacante Sede Apostolica, prout a Pio X Decessore Nostro 
fuerat lata. 

Praesentis vero Nostrae Constitutionis capita haec quae se- 
quuntur habeantur: 

TITULUS I 


DE SEDE APOSTOLICA VACANTE 


CAPUT I 


De potestate S. Collegii Cardinalium, Sede Apostolica vacante 


1. Sedis Apostolicae vacatione durante, Sacrum Collegium Cardina- 
lium in iis, quae ad Pontificem Maximum dum viveret pertinebant, 
nullam omnino potestatem aut iurisdictionem habeat, neque gratiam, 
neque iustitiam faciendi, aut factam per Pontificem mortuum executioni 
demandandi; sed ea omnia futuro Pontifici reservare teneatur.’ Itaque 
irritum et inane esse decernimus quidquid potestatis aut iurisdictionis 
ad Romanum, dum vivit, Pontificem pertinentis (nisi quatenus in hac 
Nostra Constitutione expresse permittatur) coetus ipse Cardinalium 
duxerit (eadem vacante Ecclesia) exercendum. ? 

2. Item praecipimus, ne S. Cardinalium Collegium de iuribus Se- 
dis Apostolicae Romanaeque Ecclesiae quomodolibet disponere valeat, 
neque in quopiam iuribus eiusdem sive directe detrahere attentet, sive 
indirecte per conniventiae speciem, seu per dissimulationem facinorum 
adversus eadem iura, etiam post obitum Pontiticis seu vacationis tem- 
pore, perpetratorum, attentare videatur; immo volumus ut omnium 
virium contentione eadem custodire et defendere debeat. * ' 

3. Leges a Romanis Pontificibus latae, per coetum Cardinalium 
Romanae Ecclesiae, ipsa vacante, corrigi, vel immutari nullo modo 
possunt, nec quicquam eis detruhi sive addi, vel dispensari quomodoli- 
_ bet circa ipsas seu aliquam earum partem. Quod potissimum valet de 
Constitutionibus pontiiiciis, ad ordinandum negotium electionis Ro- 


* Pil IV Const. In eligendis, vit Idus Oct. 1562, § 6; Clem. XII Const. Apostolatus of- 
ficium, wv Non. Oct. 1732. § 6. . 

2 Clem. V in Conc. Viennensi, cap. 2, Ne Romani in pr. de elect., I, 3 in Clem. 

* Leonis XIII Const. Praedecessores Nostri, 24 Maii 1882. 

6 Acta Apostolicae Sedis — Commentarium Offciale 


mani Pontificis latis.. Immo si quid contra hoc praescriptum fieri vel 
attentari forte contigerit, ipsum Suprema Nostra auctoritate nullum 
et irritum declaramus. 

4. Si quae tamen dubia exoriantur circa sensum praescriptionum, 
quae hac Nostra Constitutione continentur, vel etiam circa rationem, 
iuxta quam ad usum ea traduci debeat, sive super quovis alio Nostrae 
huius Constitutionis capite, edicimus ac decernimus unice penes Sa- 
crum Cardinalium Collegium potestatem esse super his ferendi sen- 
tentiam; quam in rem eidem S. Cardinalium Collegio plenam tribui- 
mus facultatem, qua hance Nostram Constitutionem interpretari ac dubia 
declurare valeant. Qua quidem in re, quemadmodum in reliquis, de qui- 
bus ad Nostrae huius Constitutionis tramites, excepto ipso electionis 
actu, deliberari contingat, satis omnino erit si maior congregatorum 
Cardinalium pars in eamdem sententiam consentiat.? 

5. Pariter in casu urgentis negotii, quod, ex voto maioris congre- 
gatorum Cardinalium partis, in aliud tempus differri non valeat, S. Col- 
legium, item iuxta maioris partis sententiam, de opportuno remedio 
disponere potest et debet.* 


CAPUT II 
De Cardinalium Congregationibus 


6. Tempore Sedis vacantis duplex habeatur Cardinaliom ‘Congrega- 
tio, altera generalis, sive totins Collegii, altera particularis, constans 
tribus Cardinalibus antiquioribus, uno ex quoque Ordine, cum S. R. E. 
Camerario, quorum officium tertia die post Conclavis ingressum om- 
nino exspirat, in eorumque locum tres alii sequentes in Ordine quolibet 
tertio die una cum eodem Camerario succedunt.‘ 

7. Volumus ut in dictis Congregationibus particularibus, quae sive 
ante, sive post coeptum Conclave haberi poterunt, levioris dumtaxat mo- 
menti, ac in dies seu passim occurrentia negotia expediantur. Si quid 
vero gravioris momenti atque indaginis fuerit, id omne ad Congrega- 
tionem generalem, seu ad S. Collegium Curdinalium deferatur. Ac 
alterius, quae in una Congregatione particulari decreta, resoluta, vel 


* Clem. V cap. 2, Ne Romani in pr. de elect., I, 3 in Clem.; Greg. XV Const. Aeterné 
Patris, xvt1 kal. Dec. 1621, § 20. 

* Leonis XIII Const. Praedecessores Nostri. 

* Greg. X in gener Conc. Lugdun., cap. 3, Ubi periculum, § 1 de elect., I, 6 in Sext.; 
Pii IV Const. In eliyendis, § 6. 

* Clem. XII Const. Apostolatus officium, § 7; Pii IV Const. In eligendis §§ 7 et 8. 

denegata fuerint, in alia revocari, mutari, aut concedi nequeant, sed 
id faciendi ins habeat ipsa tantum Congregatio generalis per plural 
tatem suffragiorum.' 

8. Cardinalium Congregationes generales in Aedibus Apostolicis 
Vaticanis habeantur, vel, si rerum adiuncta id postulent, in alio oppor- 
tuniori loco, iudicio ipsorum Cardinalium, eisque praesit Cardinalis 
8S. Collegii Decanus, vel, ipso impedito, Subdecanus. 

9. Suffragia in Cardinalium Congregationibus, cum de rebus gra- 
vioris momenti agatur, non ore, sed secretis calculis dentur. 

10. Inter generales Congregationes singulari mentione dignae sunt 
quae ante ingressum in Conclave habentur, eaedemque Congregatio- 
nes praeparatoriae appellari possunt. 

11. Congregationes generales praeparatoriae quotidie omnino locum 
habere debent a die post obitnm Pontificis prudenti trium Cardinalium 
in unoquoque Ordine priorum et S. R. E. Camerarii iudicio statuendo, 
usque ad diem quo Conclave Cardinales ingrediuntur, etiam diebus, qui- 
bus exsequia defuncti Pontificis persolvuntur, idque eo consilio fiat ut 
liberum sit tum Cardinali Camerario sententiam S. Collegii exquirere 
atque cum ipso quae necessaria vel opportuna iudicaverit, communicare, 
tum singulis Cardinalibus sententiam suam circa occurrentia negotia 
aperire, in rebus dubiis explicationes sciscitari, et opportuna proponere. 

12. In memoratis Congregationibus generalibus haec praecipue ne- 
gotia expedienda sunt,” rerum agendarum ordine prius cum Cardinalibus 
communicato : 

a) In primis Congregationibus integre legenda erit praesens haec 
Constitutio, eaque perlecta, iusiurandum ab omnibus Cardinalibus prae- 
sentibus iuxta praescriptam formulam [*] praestandum. Quod iusiu- 
randum pariter emittere tenentur omnes alii Cardinales, qui serius ad 
locum electionis pervenerint, sive nondum sive iam inceptis Comitiis. 


* Clem. XII Const. Apostolatus officium, § 7, 

? Clem. XII, Chirografo Avrendo Noi, 24 Dec. 1732, n. 17. 

[(*] Formula iurisiurandi ab Emis ac Revihis 8. R. E. Cardinalibus praestandi : 

«Nos Episcopi, Presbyteri et Diaconi 8S. R. E. Cardinales promittimus, vovemus et 
iuramus, inviolabiliter et ad unqguem omnes et singulos Nos esse observuturos contenta om- 
nia in Constitutione Summi Pontificis Pii Decimi secundi De Sede Apostolica vacante et 
de Romani Pontificis electione, quae incipit Vacantis Apostolicae Sedis, data die octavo 
decembris anni millesimi nongentesimi quadragesimi quinti. Item promittimus, vovemus. 
et iuramus quod quilibet ex Nobis in Romanum Pontificem, Deo sic disponente, erit as- 
sumptus iura spiritualia et etiam temporalia, praesertim de civili Romani Pontificis prin- 
cipatu, libertatemque Sanctae Sedis integre ac strenue adserere atque tueri et, si opus 
fuerit, vindicare numquam desistet. 

« Praecipue autem promittimus et iuramus, sub poenis in praedicta Pit Decimi secundi 

b) Cardinales quam cito ea omnia decernere ac disponere debent, 
quae ad Conclave inchoandum urgentiora sunt. 

c) Constituendus est dies, hora ac modus, quo corpus defuncti 
Pontificis in Basilicam S. Petri transferatur, illic de more publicae fide- 
lium venerationi exponendum. 

d) Item Cardinales omnia opportune paranda curabunt, ut Pon- 
tificiae exsequiae per novem continuos dies persolvantur, et praefi- 
nient dies quibus sex priores habendae erunt.' 

e) Deputentur duo viri ecclesiastici, qui orationes De Pontifice 
defuncto et De eligendo Pontifice recitare debeant. 

f) Constituatur dies, quo, si ab ipsis petatur, tum Legatis civi- 
lium Regiminum tum Equitibus Ordinis Hierosolymitani S. Collegium 
conveniendi aditus detur. Praedicti autem Legati nonnisi simul con- 
greguti adntittantur, neque singulis facultas concedatur S. Collegium 
adeundi. 

g) Nominentur singulares duorum vel trium Cardinalium coetus. 
vulgo Commissiones: a) pro inquisitione de qualitatibus Conclavista- 
rum eorumque approbatione,? itemque pro eorum designatione, qui 
Conclavi qualibet ratione inservire debeant nec non pro ipsis servi- 
tiis ordinandis et moderandis; 8) pro constructione et clausura Con- 
clavis, ac pro cellarum dispositione.* 


Constitutione Vacantis Apostolicae Sedis statutis, Nos religiosissime et quoad omnes, etiam 
familiares seu Conclaristas nostros, secretum esse servaturos in iis omnibus quae ad ele- 
ctionem Romani Pontificis quomodolibet pertinent, et in tis quae in Cardinalium Congre- 
gationibus, ante Conclave vel ipso durante hahitis, de hac re acta vel decreta sint, item- 
que de iis quae in Conclavi secu in loco electionis aguntur, scrutinium directe vel indirecte 
respicientibus, neque secretum praefatum quoquomodo violaturos, sive ipso Cuncluovri 
rante, sive etiam post novi Pontificis electionem, nisi peculiuris facultas aut exrpressa di- 
spensatio ab eodem futuro Pontifice Nobis tributa fuerit; itemque nullo modo a quavis ci- 
vili potestate, quovis praetertu, munus proponendi Veto sive Exclusivam, efiam sub forma 
simplicis desiderii, esse recepturos, ipsumve hoc Veto, qualibet ratione Nobis coynitum, 
patefacturos, sive universu Cardinalium Collegio simul conyregato, sive singulis purpura- 
tis Patribus, sive scripto, sive ore, sive directe ac prorime, sive oblique ac per alios, sive 
ante Conclave sive ipso perdurante; nullique interventui, intercessioni, aliive cuilibet modo, 
quo laicae potestates cuiuslibel yradus et ordinis voluerint sese in Pontificis electione im- 
miscere, aurilium vel favorem praestituros ». 

Hane formulam Cardinalis Decanus coram omnibus Cardinalibus iubeat a Praefecto 
Apostolicarum Caeremoniarum elata voce legi. Deinde singuli C‘ardinales dicent: 

Et Ego N. Cardinalis N. spondeo, voveo, ac iuro. 

Et imponentes utramque manum super Evangelium, adiungent : 

Sic me Deus adiuvet et haec Sancta Dei Evangelia. 

* Pii XI, Motu proprio Cum prorime, 1 Mart. 1922, n. 1. 

* Pii 1V Const. In eligendis, § 17. 

* Pii 1V Const. In eligendis, § 15; Clem. XII Const. Apostolatus officium, § 10. 

h) Proponantur atque approbentur expensae Conclavis. 

#) Epistolae Imperatorum, Regum aliorumgue civitatum Mode- 
ratorum, item Nuntiorum relationes, omniaque alia, quae 8. Collegil 
interesse possint, cum ipso communicentur. 

k) Perlegantur, si quae sint, documenta a defuncto Pontifice Sa- 
cro Cardinalium Collegio relicta. 

1) Frangantur Annulus Piscatoris et Plumbum Cancellariae Apo- 
atolicae. 

m) Cellae Conclavis Cardinalibus sorte distribuantur,’ nisi alicuius 
Cardinalis aetas vel infirma valetudo aliter suadere videantur. 

n) Constituantur dies et hora ingressus in Conclave. 


CAPUT III 
De nonnullis peculiaribus officiis, Sede Apostolica vacante 


13. S. R. BE. Camerarii et Poenitentiarii Maioris officia non cessant 
per obitum Pontificis.’ 

14. Si autem contigerit alterius vel etiam utriusque officii vacatio 
quo tempore Romanus Pontifex supremum diem obiit, vel contingat ante 
novi Pontificis electionem, tunc in prima Congregatione generali, in ° 
priori casu, vel in alia quae habebitur triduo post secutam vacationem 
alterutrius ex praefatis officiis, vota seu suffragia Cardinalium simul 
congregatorum pro deputatione illius, qui S. R. E. Camerarii vel Poe- 
nitentiarii Maioris vices suppleat usque ad electionem novi Pontiticis, 
exquirantur, denturque per schedulas secretas, a Magistris Caeremonia- 
rum etiam ab infirmis Cardinalibus colligendas, ac coram tribus. Cardi- 
nalibus eo tempore in ordine [Trioribus, praesentibus S. Collegii. Se- 
cretario atque eisdem Caeremoniarum Magistris, aperiendas; isque 
deputatus habeatur, in quem maior pars votorum seu suffragiorum prae- 
fatorum convenerit, ac sic deputato facultates omnes, quas ipse S, R. E. 
Camerarius vel Poenitentiarius Maior exercere poterat, quamdiu Sedes 
vacaverit, attribuimus.* Quod si forsan vota paria fuerint, ille depu- 
tatus habeatur, gui fuerit Ordine dignior, vel, si eiusdem Ordinis, 
senior, optione videlicet ad Ordinem episcopalem, inter Cardinales istius 


* Pili IV Const. In eligendis, § 13. 

* Clem. V, cap. 2, Ne Romani, § 1, de elect., I, 3 in Clem.; Pii IV Const. In eligendia, 
$9; Clem. XII Const. Apostolatus officium, § 15. 

* Clem. V, cap. 2, Ne Romani, § 1, de elect., I, 3 in Clem.; Clem. XII Const. Aposte- 
tatus officium, § 15; Bened. XIV Const. Jn Apostolicae, Idibus Apr. 1744, § 4. 

Ordinis, elevatione autem ad sacram purpuram inter Cardinales aliorum 
Ordinum. 

15. Cardinali S. R. E. Camerario, vacante Sede Apostolica, incumbit 
cura et administratio bonorum ac iurium temporalium ipsius S. Sedis, 
adsistentibus ei in suo officio Cardinalibus eo tempore in ordine Prioribus 
seu Capitibus Ordinum, et praehabitis semel pro levioribus, ac semper pro 
gravioribus negotiis suffragiis S. Collegii. Hinc Cardinalis 8. R. E. Ca- 
merarius, statim ac a secreti Cubiculi Praefecto nuncium de Ponti- 
ficis obitu acceperit, ad Apostolicum Vaticanum Palatium perget, ut 
ipsius possessionem, sicut, sive per se, sive per delegatum, utriusque 
quogue Palatii ad Lateranum et ad Castrum Gandulphi, capiat ae 
eorum regimen exerceat. Eiusdem Camerarii erit Pontificis mortem iare 
recognoscere, adstantibus Praelatis Clericis Reverendae Camerae Apo- 
stolicae, cum Secretario-Cancellario, cuius est authenticuni mortis actum 
conficere;' statuere, auditis Cardinalibus Capitibus Ordinum, modum 
ad conservationem corporis defuncti Pontificis pro temporum conditioni- 
bus magis convenientem et aptum (nisi forte Pontifex ipse vivens suam 
hac de re voluntatem manifestaverit); privatis eiusdem Pontificis aedi- 
bus sigilla apponere; ipsius obitum cum Cardinali in Urbe Vicario com- 
municare, qui de re Populum Romanum singulari Edicto edocebit; 
eaque omnia, nomine et consensu S. Collegii, curare, quae ad iura 
Apostolicae Sedis tuenda et ad ipsius administrationem recte gerendam 
rerum temporumque adiuncta suadebunt. 

16. Cardinalis autem S. Collegii Decani erit, vix dum ab eodem 
secreti Cubiculi Praefecto de Pontificis morte fuerit edoctus, ceteris Car-* 
dinalibus vacationem Sedis Apostolicae significare, eosque ad Palatium 
Apostolicum advocare, itemque Pontificis mortem communicare cum ex- 
terarum Nationum Oratoribus, nec non cum iis qui ipsarum supremo 
potiuntur imperio. 

17. Poenitentiarius Maior eiusque officiales, Sede vacante, ea facere 
et expedire valeant, quae a fel. rec. Pio XI constituta ac definita sunt.? 

18. Cancellarii 8S. R. E. officium per obitum Romani Pontificis non 
expirat: Apostolicarum tamen sub plumbo Litterarum per eum expedi- 
tio, vacante Apostolica Sede, suspenditur. Datarii vero ministerium per 
eiusdem Pontificis obitum omnino expirat.* 


* Pii XI Const. Ad incrementum, 15 Aug. 1934, n. XCVIII. 
* Const. Quae divinitus, 25 Mart. 1935, n. 12; efr. Benedicti XIV Const. Pastor bonus, 
Idibus Apr. 1744, §§ 51-55. 


* Pii IV Const. In eligendis, § 11. 

1y. Item per obitum Pontificis cessat munus Cardinalis Secretar# 
Status, eoque munere, Sede vacante, fungitur Praelatus 8S. Collegii Se 
eretarius. Quod si hoc officium iam vacaverit, vel ipsa Sede Apostolica 
vacante, vacare contingat, eiusdem 8S. Collegii erit, aliquem ad illud, 
quamdiu scilicet Sedes Apostolica vacaverit, per pluralitatem suffragio- 
rum deputare. 

26. E contra Cardinalis in Urbe Vicarii officium et iurisdictio non 
exspirant morte Romani Pontificis. Quod si ipsum Vicarium Urbis, 
Sede vacante, e vivis decedere contigerit, ne Christifideles Urbis eius- 
que Districtus aliquod inde accipiant in spiritualibus detrimentum, tune 
exsistens Vicesgerens, quamdiu Sedes vacaverit, omnes et singulas ha- 
bebit facultates, auctoritatem et potestatem, quae eidem Vicario pro 
exercitio officii Vicariatus quomodolibet competebant, quasque Pon- 
tifex ipse, occurrente vacatione Vicariatus Sede plena, Vicesgerenti 
praedicto quandoque per aliquod tempus, donec scilicet successorem 
Vicarium deputaverit, attribuere solet.' 

21. Item Legatorum, Nuntiorum ac Delegatorum Apasholioonam offi- 
cium et potestas non cessant Sede vacante. 

22. Probe autem scientes eo maximo tempore, cum de creando Pon- 
tifice agitur, divinam opem per assiduas preces, aliaque christianae 
pietatis et caritatis opera impensius expetendam, ac promereri sata- 
gendum esse; ideo sicuti magnopere commendamus, ita quoque retineri 
volumus laudabilem morem huc usque observatum, ut defuncti Ponti- 
ficis Hleemosynarius secretus id muneris exercere pergat cum debita 
8. Collegio Cardinalium subiectione et ab eo dependentia, donec novus 
Pontifex eligatur, utque eadem pecuniae vis in subventionem eorumdem 
pauperum et egenorum Sede vacante per ipsum Eleemosynarium dispen- 
setur ac erogetur, quae vivente Pontifice distribui solet, ad quem effe- 
ctum consueta mandata a tribus Cardinalibus eo tempore in Ordine Prio- 
ribus, seu deputatis expediantur.’ 

23. Sede Apostolica vacante, universa civilis potestas Romani Dow. 
tificis circa regimen et gubernium Status Civitatis Vaticanae spectat 
ad 8S. Cardinalium Collegium, quod tamen leges condere non pote- 
rit, nisi urgente necessitate et pro tempore vacationis Sedis, in poste- 
rum tantum valituras si novus Pontifex eas confirmare statuerit.* 


+ Clem. XII Const. Apostolatus officium, § 17. 
7 Clem. XII Const. Apostolatus officium, § 25. 
* Legge fondamentale dello Stato della Citta del Vaticano, 7 giugno 1929, n. 1. 

CAPUT IV 


De Sacris Romanis Congrezationibus et Tribunalibus eorumque facultatibus 
Sede Apostolica vacante 


24. Circa facultates Sacrarum Romanarum Congregationum, Sede 
vacante, hae, quae sequuntur, normae ab omnibus servandae sunt, non 
obstantibus privilegiis quibusvis. 

25. Sacrae Congregationes, eadem Sede vacante, nullam potestatem 
habent in iis, quae Sede plena facere et expedire non possunt nisi facto 
verbo cum Ssmo, vel ex audientia Ssmi, vel vigore specialium et extraor- 
. dinariarum facultatum, quae a Romano Pontifice earumdem Congrega- 
tionum Praefectis vel Secretariis concedi solent. 

26. Facultates vero quae ipsis per Litteras apostolicas attributae 
sunt, et proinde tamquam ordinariae atque ipsarum Congregationum 
propriae censentur, eae morte Romani Tontificis non extinguuntur. 

27. Volumus tamen ut his facultatibus ordinariis Sacrae Congre- 
gationes solummodo in iis gratiis concedendis, quae minoris momenti 
sunt, libere, pro rei opportunitate, utantur. In iis vero expediendis 
definiendisque negotiis quae graviora vel controversa esse videntur, 
illud statuimus ut, si res talis sit, quae in aliud tempus differri valeat, 
futuro Pontifici reservetur omnino: sin autem nullam admittat mo- 
ram, tune 8. Collegio concedimus ut committere possit negotium Prae- 
fecto et aliquot aliis Cardinalibus eius Congregationis, ad quam [on- 
tifex illud examinandum verisimiliter commisisset, qui, negotio accu- 
rate discusso, ea desuper decernere possint, per modum tamen provi- 
sionis, donec eligatur Pontifex, quae, iuxta datam sibi a Domino pru- 
dentiam, iuribus et rationibus ecclesiasticis custodiendis ac tuendis apta 
et consentanea censuerint.* 

28. Tribunal S. R. Rotae et Supremum Tribunal Signaturae Apo- 
stolicae Sede vacante ius dicere pergunt iuxta leges sibi proprias, ser- 
vatis tamen quae cann. C. I. C., 244 § 1 et 1603 § 2 praescripta sunt. 


CAPUT V 
De exsequiis Romani Pontificis 
29. Romano Pontifice vita functo, Cardinales exsequias pro eius 


ariima de more per novem continuos dies persolvent, nisi forte in illis 
aovem diebus aliquod festum ex praecipuis et magnis incidat, propter 


* Clem. XII Const. Apostolatus officium, § 18. 

cuius observantiam exsequiae intermittendae videantur, vel etiam causa 
quaedam vere gravis et urgens occurrat quae prudenti Cardinalium 
iudicio exequiarum ordinem suspendere cogat: exsequiae autem forte 
intermissae erunt resumendae, si tempus sufficiat. Tribus vero postre- 
mis diebus solemniori ritu exsequiae ipsae celebrabuntur; et ultimo ea- 
rumdem exsequiarum die a viro ecclesiastico ad hoc Sepntate habebitur 
oratio De Pontifice defuncto. 

30. Tumulationis authenticum sahiaineiibeias si ipsa fiat in Ba- 
silica Vaticana, Notarius conficiet Capituli eiusdem Basilicae. Postea 
vero Clericus unus Rev. Camerae Apostolicae nec non delegatus aliquis 
a Praefecto secreti Cubiculi defuncti Pontificis separatim documenta con- 
ficiant quae fidem faciant peractae tumulationis, primus coram Reve- 
renda Camera Apostolica, alter coram Praefecto Cubiculi.' 

31. Si contingat Romanum Pontificem extra Urbem supremum diem 
obire, S. Cardinalium Collegii erit omnia opportune disponere pro 
digna ac decora translatione cadaveris ad Vaticanam Basilicam S. Petri. 


TITULUS II 
DE ELECTIONE ROMANI PONTIFICIS 


CAPUT I 
De electoribus Romani Pontificis 


32. Ius eligendi Romanum Pontificem ad S. R. E. Cardinales unice 
et privative pertinet, excluso prorsus atque remoto quolibet cuiuspiam 
aiterius Ecclesiasticae dignitatis, aut laicae potestatis cuiuslibet gra- 
dus et ordinis interventu.? 

33. Si quando contingat ut Romanus Pontifex decedat, perdurante 
celebratione alicuius Concilii generalis, sive Romae illud habeatur, sive 
in alio quovis orbis terrarum loco, electio novi Pontificis ab uno S. R. 
KE. Cardinalium Collegio semper et exclusive fieri debet, minime vero 
ab ipso Concilio, cuius acta quae quomodocumque privativum ius Sacri 
Cardinalium Collegii auso temerario labefactare viderentur, ipso iure 
irrita declaramus, atque etiam omnino exclusis ab eadem electione pe- 
ragenda quibuslibet aliis personis cuiusvis, licet ipsius Concilii, aucto- 
ritate forte deputandis, praeter Cardinales praedictos. Quin imo, ut in 


' Cfr. Pii XI Const. Ad incrementum, n. C. 
? Pii IX Const. Jn hac sublimi, x kal. Septembr. 1871 et Consulturi, 16 Oct. 1877; Leo- 
nis XIII Const. Praedecessores Nostri. 

eiusmodi electione memorati Cardinales, omni prorsus impedimento sub 
moto et quavis perturbationum et dissidiorum occasione sublata, libe- 
rius et expeditius procedere queant, ipsum Concilium in quibuslibet 
statu et terminis exsistat, statim ab accepto certo nuntio demortui 
Pontificis, suspensum ipso iure intelligi debet, adeo ut, nulla prorsus 
interiecta mora, cessare statim debeat a quibuslibet conventibus, con- 
gregationibus et sessionibus, et a quibusvis decretis seu canonibus con- 
ficiendis, sub poena nullitatis eorumdem, nec ob quamlibet causam, 
etiamsi gravissima et speciali mentione digna videatur, ulterius pro- 
gredi, donec novus Pontifex canonice electus illud reassumi et conti- 
nuari iusserit.* 

34. Nullus Cardinalium, cuiuslibet excommunicationis, suspensionis, 
interdicti aut alius ecclesiastici impedimenti praetextu vel causa ao 
Summi Pontificis electione activa et passiva excludi ullo modo potest; 
quas quidem censuras ad effectum huiusmodi electionis tantum, illis 
alias in suo robore permansuris, suspendimus.’ 

35. Postquam aliquis S. R. E. Cardinalis in Consistorio creatus et 
publicatus fuit, is statim vocem et ius eligendi Poutificem habet, et 
consequenter etiamsi cardinalitius galerus nondum illi traditus sit, ne- 
que Os clausum, vel si clausum fuerit, nondum tamen apertum sit. Ete 
nim huiusmodi claudendi oris ritus ad praecipuam Cardinalium facul- 
tatem, quae circa Summi Pontificis electionem versatur, non pertinet, 
sed caeremonia quaedam est, ea de causa introducta, ut Cardinales, 
antequam in Consistoriis et Congregationibus suffragium ferant, de. 
modestia, quae ab ipsis in his et aliis actibus adhiberi debet, quodam- 
modo admoneantur.* 

36. Cardinales canonice depositi, vel qui dignitati cardinalitiae, 
econsentiente Romano Pontifice, renuntiaverunt, nullum ius ad electio- 
nem habent. Immo, Sede vacante, nec potest S. Collegium restituere et 
habilitare Cardinales per Papam privatos seu depositos, ne ad vocem 
quidem.‘ 

37. Statuimus etiam, ut cum Pontificem de hac vita migrare conti- 
gerit, praesentes Cardinales expectare debeaut absentes per quindecim 


+ Pili IX Const. Cum Romanis Pontificibus, pridie Nonas Dec. 1869; Cod. I. C. can. 229. 

* Clem. V, cap. 2, Ne Romani, § 4, de elect., I, 3 in Clem.; Pili IV Const. In eligendis, 
§ 29; Greg. XV Const. Aeterni Patris, § 22. 

* Pii V decr. die 26 Ian. 1571; Caeremoniale Greg. XV, § Porro; Cod. I. C. can. 233, § 1. 

* Bonif. VIII, cap. un., de schismatic., V, 3 in Sext.; Pii IX Litt. Guamquam, 29 Se- 
ptembris 1867. 

tantummodo solidos dies, facta tamen potestate S. Cardinalium Col- 
legio ingressus in Conclave etiam per alios duos tresve dies proferendi, 
ea tamen lege ut decem et octo ad summum diebus elapsis,’ quibus exse- 
quiae defuncti Pontificis celebrantur, Cardinales, quotquot praesentes 
aderunt, statim Conclave ingredi et ad electionis negotium procedere 
teneantur.? 

38. Si tamen Cardinales absentes supervenerint, re integra, id est 
antequam Ecclesiae sit de Pastore provisum, in eodem negotio, in illo 
statu, in quo ipsum invenerint, admittantur.* 

39. Omnibus autem Cardinalibus in virtute sanctae obedientiae 
praecipimus et mandamus, ut, postquam per Cardinalem Decanum, 
vel, ipso impedito, per alium Cardinalem, de vacatione Sedis Apostoli- 
eae certiores facti, atque ad novi Pontificis electionem advocati fue- 
rint, nisi legitimo impedimento, a S. Cardinalium Collegio recogno- 
scendo, detineantur, indictionis litteris obtemperare, et ad locum eisdem 
designatum pro perficienda Pontificis electione statim se conferre de- 
beant.* 

40. Si quis vero forte Conclave intrare noluerit, vel ingressus, 
absque manifesta infirmitatis causa iuramento medicorum et a maiori 
parte Cardinalium approbata, exiverit; tunc, ipso minime requisito, 
nec in eiusdem electionis negotio ulterius admittendo, per alios ad eli- 
gendum Summum Pontificem libere procedatur. Si vero, infirmitate su- 
perveniente, aliquem eorum e Conclavi exire contingat, ipsa etiam 
infirmitate durante, poterit, eius suffragio non requisito, ad electionem 
procedi; sed si ad Conclave, post sanitatem sibi redditam, seu ante, 
redire voluerit, rursus admittatur.°® 

41. Cardinales omnes et singuli, valetudine non impediti, cum tertio 
pulsata per loca solita conclavis campanula fuerit, ad scrutinium con- 
venire debent; cui legi si quis non obtemperaverit, latae sententiae 
excommunicationis poenam incurrat.® 

42. Tandem ut normae iam traditae’ de ratione vestimentorum qui- 


4 Pii XI Motu proprio Cum provime, n. 1. 

* Greg. X, cap. 3, Ubi periculum, § 1, de elect., I, 6 in Sext.; Pii IV Const, In eligen- 
dis, §§ 2, 3, 5. : 

* Greg. X, cap. 3, Ubi periculum, § 1, de elect., I, 6 in Sext. 

* Leonis XIII Const. Pracdecessores Nostri. 

* Greg. X, cap. 3, Ubi periculum, § 1, de elect., 1, 6 in Sext.; Pii IV Const. In ek- 
gendis, § 4. 

* Greg. XV Const. Aetern: Patris, § 17, 

* §. Congr. Caeremonialis, Norme ceremoniali per gli Emi Signort Cardinali, 6 Gen- 
aaio 1943, n. 33. ; 

bus 8S. R. E. Cardinales, Sede vacante, uti debent, hic opportune reco- 
lantur, haec quae sequuntur sunt animadvertenda. Habitus quem vocant 
cardinalitium, eadem Sede vacante, violaceus erit et laneus, sicuti et 
cappa; eiusdemque coloris fascia serica cum floccis aureis, collare, et 
ealigae; rochetum adhibebitur simplex, opere pinnato ornatum, tum in 
ore, tum in extremis manicis, quod tamen trium centimetrorum alti- 
tudinem non excedat; mozzeta sine mantelleto supra rochetum indua- 
tur; pileolum et biretum erunt rubri coloris, sed ex lana; galerus usualis. 
rubeus; calcei nigri. Cardinales ex Ordinibus monasticis et mendican- 
tibus assumpti, habitum sibi proprium de more adhibebunt. 

In Congregationibus generalibus quae ante Conclave celebrantur, 
Cardinales uti debebunt rocheto et mozzeta; itemque rocheto et moz- 
zeta durantibus scrutiniis in Conclavi: in sacris functionibus quae Cap- 
pellae vocantur, cappam induent. 


CAPUT II 
De Conclavistis ac de aliis in Conclavi partem habentibus 


43. Cuilibet Cardinali in Conclavi liberum sit duobus servientibus 
clericis, vel laicis, vel uno clerico et uno laico, uti; liceat tamen unum 
tantum eumque laicum in Conclave secum adducere:?’ inlirmis autem 
et graviter affectis, a maiori parte S. Collegii, vel a Cardinali S. R. E. 
Camerario una simul cum Cardinalibus Capitibus Ordinum, de con- 
sensu maioris partis S. Collegii, tertius indulgeri potest.” 

44. Conclavistae Praelati esse non possunt, neque consanguinei vel 
affines in primo et secundo gradu Cardinalium, etiamsi expensis eorum 
viverent, neque eiusdem Ordinis seu Congregationis religiosae : iis autem 
omnibus ne fas esto in Conclavi aliis Cardinalibus deservire, quamvis 
cum istis nullum sive consanguineitatis sive affinitatis sive religionis 
habeant vinculum. Et de qualitatibus Conclavistarum, qui integritate 
morum, singulari prudentia et insigni erga S. Sedem religione debent 
esse conspicui, Cardinales deputati ante ingressum in Conclave dili- 
geuter inquisitionem habere, et eos approbare, ac post ingressum denuo 
diligenter inquirere debent.* 

45. Conclavistae iusiurandum, quod ab ipsis-iuxta statutam for- 


* Pii XI Motu proprio Cum prozvime, n. II. 
* Pil 1V Const. In eligendis, § 16. 
* Pil IV Const. In eligendis, § 17. 

mulam [*] edi debet, serio ac religiose, pro rei gravitate, praestent. 
Quam ob rem 8. R. E. Camerarii erit cavere, ut ab ipsis praedictum 
iusiurandum saltem una vel altera die ante ingressum in Conclave emit 
tatur, postquam unusquisque eorum eiusdem iurisiurandi momentum 
ac formulae sententiam probe intellexerit. 


("] Formula iurisiurandi a Magistris Caeremoniarum atque ab omnibus aliis Concla 
vistis ecclesiasticis praestandi, una vel altera die ante ingressum in Conclave, coram 
8. Collcgii Secretario, Apostolicarum Cueremoniarum Praefecto adstante, ad rem deputatis: 


« Ego 
eonstitutus coram te 
tactis per me SS. Dei Evangeliis coram me positis, promitio et iuro me inviolabile serse- 
turum esse secretum in omnibus et singulis, quae de novi Pontificis electione in Cardina- 
lium Congregationibus acta vel decreta sint.et in Conclavi seu in loco electionis aguntur, 
ecrutinium directe vel indirecte respicientia, quaeque omnia quovis modo cognoverim, adeo 
ut nec directe, nec indirecte, neque nutu, neque verbo, neque scriptis, vel alias quomodoli- 
bet, ipsum mihi violare liceat ; itemque promitto et iuro me nullo modo in Conclavi usurum 
esse instrumentis quibuslibet ad vocem transmittendam vel recipiendam, vel ad imagines 
luce crprimendas quovis modo aptis, et hoc nedum sub poena ercommunicationis latae sen- 
tentiae, futuro Pontifici speciali modo reservaiae, privative etiam quoad S. Poenitentia- 
riam, sed etiam sub poena privationis cuiuscumque beneficii, pensionis, officii vel muncris 
ipso facto incurrendae in casu transyressionis. Quod sccretum accuratissime ac reliygiose 
servabo etiam post peracitam novi Pontificis electionem, nisi ab eodem Pontifice peculiaris 
facultas aut expressa dispensatio mihi concessa fuerit. 

« Pariter prc mitto et iuro nullo modo quavis civili potestate, quovia praeteriu, munus 
proponendi Veto seu Exclusivam, etiam sub forma simplicis desiderii, esse recepturum, ip- 
sumque hoc Veto, qualibet ratione mihi cognitum, patefacturum, sire universo Cardina- 
lium Collegio simul congregato, sive singulis Cardinalibus, sive scripto, sive ore, sive di- 
recte ac proxrime, sive oblique ac per alios, sive ante ingressum in Conclave, sive ipso per- 
durante; nullique interventui, intercessioni, aliive cuilibet mudo, quo laicae potestates 
cuiuslibet gradus et urdinis voluerint sese in Pontificis electione immiscere, aucilium veb 
favorem praestiturum. 

«Sic me Deus adiuvet et haec sancta Dei Evangelia, quae propriis manibus tango ». 


Formola del giuramenrto per i Conclavisti ed altri inservienti laici: 


«lo 
stando dinanzi a 
toccando colle mie proprie mani i Santi Evangelt, prometto e giuro che osserverd rigoroso 
e inviolabile seyreto su tutte e sinygole quelle cose, le quali in qualunque modo venissi @ 
conosccre, circa l'clezione del nuovo Pontefice, trattate e definite nelle Congreyazioni det 
Cardinali, come pure nel Conclave o nel luogo dell'elezione, riguardanti direttamente o 
indircttamente gli scrutini, e che non violerd in aleun modo questo segreto, né diretta- 
mente, né indirettamente, né con parole, né con scritti, né con segni, od in altra qualsiesi 
guisa; ineltre prometto e giuro di non usare nel Conclave di apparecchi radio, di telefono, 
microfono o di qualsivoylia altro strumento trasmittente o ricerente, e di non usare nep- 
pure di macchine fotografiche e cinematografiche, e cid non solo sotto pena di scomunicea, 
riservata in modo speciale al futuro Pontefice, ad esclusione anche della Sacra Peniten 
vieria, e da incorrersi senz’alira dichiarazione col solo fatto della violazione del yiurate 

46. Conclavistae vero, et quicumque alii servientes, e Conclavi, ex 
causa infirmitatis manifestae et notabilis a medicis iureiurando prola- 
tae, et de consensu deputatorum,. quorum etiam conscientiam onera- 
mus, et non aliter exituri, nullo modo reverti possunt; sed eorum loco, 
si necessitas ferat, alii eodem prorsus tempore, quo infirmi exibunt, 
legitime adprobati et admissi, ac iurisiurandi religione iam adstricti, 
ingrediantur.* 

47. Item si quem Cardinalem in Conclavi vita fungi accidat, ipsius 
Conclavistae statim e Conclavi exire debent neque ad alterius Cardi- 
nalis famulatum in eodem Conclavi assumi poterunt.? 

48. S. Collegii quoque Secretarius, itemque Sacri Palatii Aposto- 
lici Sacrista cum uno vel pluribus, ad S. Collegii arbitrium, Cleri- 
cis coadiutoribus in officio Sacristiae, nec non Praefectus Apostoli- 
carum Caeremoniarum et Magistri Caeremoniarum non plures quam 
sex Conclave ingrediantur, murs*ibus quae ad ipsos pertinent vaca- 
turi. 

49. Adsint praeterea unus Religiosus pro confessionibus excipiendis, 
duo Medici, unus Chirurgus, unus Aromatarius cum uno aut duobus 
servientibus, qui omnes a maiori parte Cardinalium vel a Cardinali 
8S. R. E. Camerario.una simul cum Cardinalibus Capitibus Ordinum, de 
consensu maioris partis Cardinalium, erunt eligendi; aliique Conclavis 
utilitati atque commoditati servientes, qui tamen plures esse non de- 
bent quam quod necessitas postulaverit,* quique a Cardinalium Com- 
missione eligentur (cfr. n. 12g). 


segreto, ma pure sotto altre pene anche gravissime che la stessa Santita Sua potra inflig- 
germi in caso di trasgressione. Il qual segreto io prometto e giuro che manterré coscien- 
ziosamente anche dopo avvenuta Velezione del nuovo Pontejice, a meno che non mi venga 
su oid concessa dal medesimo Pontefice una espressa e speciale facoltd di parlare. 

« Parimente prometto e giuro che non riceverd in nessuna maniera e da nessuna pote- 
sta civile, sotto yualsiasi pretesto, Vincarico di proporre il Veto o Esclusiva, anche soito 
forma di semplice desiderio, e che non manifesterd questo Veto, in qualunque modo da me 
conosciuto, né dinanzi a (tutto il &. Collegio dei Cardinali, riunito, né ai singoli Cardinali, 
né per iscritto, né a voce, né direttamente e prossimamente, né indiretiamente o per 
meszo di altri, né prima dell’ingresso nel Conclave, né esso durante, e che non presterd 
mai aiuto o favore a qualsiasi intervento, intercessione o altro modo qualsiasi col quale 
le autorita civili di qualunque grado ed ordine volessero immischiarsi nell’elezione del Ro- 
mano I’ontefice. 

«Cosi Dio mi aiuti e.questi Santi Evangelt, che tocco colle mie mani». 


* Pii IV Const. In eliyendis, § 24. 
* Clem. XII Chirogr. Avendo Noi, n. 16. 
* Pii IV Const. In eligendis, § 18; Clem. XII Const. Apostolatus officium, § 13. 

CAPUT III 
De ingressu in Conclave + 


50. Exsequiis defuncti Pontificis, ut supra, persolutis, et interim 
Conclavi opportune praeparato, Cardinales, die statuta, in Basilicam 
Sancti Petri, vel alio pro temporis et loci opportunitate, conveniunt, 
ubi per Decanum 8. Collegii, vel eo impedito per alium ex antiquio- 
ribus Cardinalibus, Missa de Spiritu Sancto celebratur, et in fine per 
aliquem Praelatum aut alium virum ecclesiasticum doctum habeatur 
oratio, qua moneantur, ut, sepositis omnibus privatis affectibus, solum 
Deum prae oculis habentes, Sanctae Romanae et universali Ecclesiae 
de Pastore sufficienti et idoneo providere, omni qua possunt brevitate 
et diligentia curent. 

51. Re divina peracta, statim, vel, si Patribus potius libuerit, ve- 
spere, fit ingressus in Conclave. Magister Caeremoniarum Crucem Pa- 
palem ferens, procedit: quem Cardinales sequuntur, Episcopi primum, 
deinde Presbyteri, postremo Diaconi, omnes vestibus et mozzeta vio- 
laceis laneis cum fascia serica eiusdem coloris et rocheto simplici induti :, 
OCrucem praecedunt Familiares Cardinalium, et immediate Cantores 
Hymnum Veni, Creator Spiritus cantantes: post Cardinales sequuntur 
Praelati, atque ita ordine procedentes, Conclave ingrediuntur, et cum 
ad Cappellam pervenerint, Cardinalium Decanus apud Altare dicit ora- 
tionem Deus qui corda fidelium ; qua finita et ab Apostolicarum Caere- 
moniarum Praefecto intimato extra omnes a Sacello, praesens Consti- 
tutio (praetermissis iis, quae nonnisi res iam peractas respiciunt) iterum 
legitur; ac iusiurandum, juxta superius praescriptam formam, ab omni- 
bus Cardinalibus rursus emittitur. Deinde Cardinalis Decanus Cardi- 
nales omnes brevi sermone convenientibusque verbis ad electionis nego- 
tium rite et recte peragendum hortatur. 

52. His omnibus absolutis, Praelatus secreti Cubiculi Praefectus, 
qui est Gubernator Conclavis, et Mareschallus perpetuus 8. R. E., qui 
Conclavis est Custos, iusiurandum emittere debent iuxta statutas for- 
mulas [?] coram Cardinali Decano, praesentibus omnibus Cardinalibus, 


‘ Cfr. Caeremoniale Greg. XV. 
(*] Formula iurisiurandi a Praelato Gubernatore Conclavis et a Praelatis quibus cu- 


atodia Rotarum Conclavis committitur : 
apondeo, voveo et iuro officio meo diligenter ac religiose me esse functurum, secundum 
gsraescripta apostolica et normas traditas a Sacro Cardinalium Collegio. 
«Sic me Deus adiuvet et haeo sancta Dei Hvangelia ». 


6 - Acta, vol. XIII, n. 3. — &-2-046. 

idemque praestant Praelati, quibus Rotarum Conclavis custodia con- 
ereditur, videlicet, Archiepiscopi et Episcopi Pontificio Solio Assisten- 
tes, Protonotarii Apostolici de numero Participantium, Auditores S. R. 
Rotae et Praelati Clerici Reverendae Camerae Apostolicae.’ 

58. His expletis, Cardinales ad cellas, sorte inter eos distributas, 
divertunt, exceptis Cardinalibus in unoquoque (rdine prioribus et Car- 
dinali S. R. E. Camerario, qui in Sacello remanent ut ad clausuram 
Conclavis procedant. 

Interim vero Officiales Conclavis et alii in Conclavi servientes iusiu- 
randum iam emissum (cfr. n. 45) iuxta praescriptas formulas iterum 
praestant coram S. Collegii Secretario, adstante Apostolicarum Cae- 
remoniarum Praefecto, ad rem deputatis a Cardinali S. R. E. Came- 
rario, coram quo antea et ab ipsis iusiurandum emittendum est. [?] 

54. Tandem postquam ter, iussu Cardinalis Decani, campanula per- 
sonata fuerit, exclusis omnibus, qui in Conclavi remanere non debent, 
facibus accensis, tres Cardinales Capita Ordinum et S. R. E. Came- 
rarius, una cum Secretario Conclavis, Apostolicarum Caeremoniarum 
Praefecto et Magistris, nec non Architecto Conclavis, latebras et angu- 
los omnes Conclavis diligenter perquirant, ne quis ex iis, qui esse in 
Conclavi prohibentur, intus remanserit ; post haec autem Conclave intus 
claudatur et claves Cardinali S. R. E. Camerario et Apostolicarum Cae- 
remoniarum Praefecto concredantur. In Conclavi autem esse possunt 
Familiares Cardinalium et alii Officiales et Ministri Conclavis, quos 
superius recensuimus; omnium autem istorum Conclavistarum recogni- 
tio fieri debet, ne quis inter illos forte sit ex iis, qui in Conclavi esse 
non possunt: quae recognitio, ut certius fiat, iubentur Conclavistae 
omnes intrare Cappellam, et postea singillatim recensentur. 


Formola del giuramento per il Maresciallo-Custode: 


prometto e giuro di compiere con religiosa fedeltd e diligenza il mio ufficio, secondo le 
norme stabilite dai Sommi Pontifici e le disposizioni date dal Sacro Colleyio dei Cardinali. 

«Cosi Dio mi aiuti e questi Santi Evangeli ». 


* Pii XI Const. Ad incrementum, nn. XXXVII, LXX, CITI. 

[?] Formula iurisiurandi a Secretario S. Collegii et ab Apostolicarum Caeremoniarum 
Praefecto praestandi cadem est ac formula iurisiurandi ab aliis Conclavistis ecclesiasticis 
emittendi (n. 45, not. 4), praeter initium quod ita habebitur: 


« Ego 


tactis SS. Dei Evangeliis coram me positis, promitto et iuro fidelem in omnibus et singulis 
me futurum Sacro Cardinalium Collegio et diligenter ac religiose officio meo esse fun- 
eturum. 

«litem promitto et iuro me inviolabile, etc. ». 

55. Eodem tempore quo intus, Conclave et extra claudatur a Gu- 
bernatore et a Mareschallo Conclavis, cum suo uniuscuiusque comi- 
tatu, necnon a Decano Praelatorum Clericorum Reverendae Camerae 
Apostolicae cum Secretario-Cancellario, a Cardinali S. R. E. Came: 
rario deputato, cum Magistris Caeremoniarum et Architectis, debitis 
antea adhibitis diligentiis et explorationibus: claves autem Mareschallo- 
Custodi adsignentur. 

56. Utriusque peractae clausurae instrumentum respective conficiatur, 
unum a Praefecto Apostolicarum Caeremoniarum, a Secretario: Con- 
clavis et ab ipso Caeremoniarum [Praefecto, Notarii munere fungente, 
subsignandum, testibus adhibitis duobus Caeremoniarum Magistris; 
aliud ab aliquo e Praelatis Clericis Rev. Camerae Apostolicae simul cum 
Secretario-Cancellario a Cardinali S. R. E. Camerario deputatis, et 
quidem in aedibus Mareschalli Conclavis, adstantibus et subscribentibus 
ipso Mareschallo, Praelato Gubernatore Conclavis, Commissario Geue- 
rali eiusdem Conclavis, qui debet esse unus e Collegio Advocatorum 
Aulae Consistorialis,’ et Gubernature Civitatis Vaticanae.’ 


CAPUT IV 


De clausura Conclavis, ac de secreto servando in iis omnibus 
quae in Conclavi aguntur 


57. Electio Summi Pontificis fieri debet in Conclavi, et eo clauso,‘ 
sublata tamen nullitate electionis a Gregorio XV (vel alio quovis de- 
creto pontificio) hac de re statuta. 

58. Tenentur quoque Cardinales pro tempore deputati, per se vel 
per alios, cellas Cardinalium et alia Conclavis loca saepius visitare 
et diligenter perquirere, ne Conclavis clausura ullo modo violetur. Et 
si quid tale deprehensum fuerit, auctores e Conclavi expellantur et 
gravibus poenis futuri Pontificis arbitrio plectantur.* 

59. Clauso Conclavi, nulli ad colloquium cum Cardinalibus vel aliis 
in Conclavi partem habentibus admittantur, nisi praesentibus Prae- 
latis, quibus Conclavis custodia concreditur, et nisi voce et idiomate 
intelligibili loquantur. Et si quis forte (quod absit) clam ipsum Con- 


? Bened. XIV Const. Jnter conspicuos, 1v kal. Septembr. 1744, § 31. 

* Cfr. Pii XI Const. Ad incrementum, n. CII. 

* Greg. X cap. 3, Ubi periculum, § 1, de elect., I, 6 in Sext.; Greg. XV Const. Aeterni 
Patris, § 1. 

* Pii IV Const. In eliyendis, § 15. 

clave ingrediatur, omni honore, gradu, atque officio et beneficio ipso 
facto privatus existat.* 

60. Volumus item ut epistolae, aut cuiusvis generis scripta, etiam 
typis edita, tum ad eos, qui in Conclavi sunt (non exceptis ipsis 
8S. R. E. Cardinalibus), tum praesertim e Conclavi ad eos, qui foris sunt, 
mitti nullatenus possint, nisi prius omnia et singula S. Collegii Se- 
cretarii, ac simul Praelatorum, qui ad custodiam Conclavis deputati 
sunt, examini atque inspectioni subiiciantur. Ab hac regula tamen 
excipitur litterarum commercium, quod liberum erit atque expeditum, 
inter Officium Sacrae Poenitentiariae et Cardinalem Poenitentiarium 
Maiorem in Conclavi degentem; eaeque litterae, sigillo Officii munitae, 
nulli examini et inspectioni erunt obnoxiae.? Absolute autem omnibus 
interdicimus, ne ephemerides quotidianae vel periodicae extra Con- 
clave et in Conclave mittantur. Qui vero contra omnia superius enun- 
ciata fecerint, poenae excommunicationis latae sententiae subiaceant.* 

61. Praeterea, uti iam in supra relatis, tam pro 8S. R. E. Cardina- 
libus quam pro Conclavistis, iurisiurandi formulis expressum est, se- 
vere praecipimus et mandamus ut ab omnibus in Conclavi partem 
habentibus secretum religiosissime servetur in iis omnibus, quae ad 
electionem Romani Pontificis pertineant, et in iis quae in Conclavi, 
seu in loco electionis agantur. Hinc quaecumque directe vel indirecte 
secretum violare quomodolibet poterunt, sive verba, sive scripta, sive 
signa, aut alia quaevis, omnia vitare et cavere omnino tenentur,‘ ita 
ut hane legem violantes excommunicationem latae sententiae incur- 
rant, a qua, sicut ab alia quavis et contra quoslibet in hac Constitu- 
tione imposita et irrogata, seu infra imponenda et irroganda, poena 
excommunicationis, a nullo, ne a Maiori quidem Poenitentiario, cuius- 
libet facultatis vigore, praetergquam a Romano Pontifice, nisi in mortis 
articulo, absolvi possint.° 

62. Specialiter autem, sub eiusdem excommunicationis poena, Car- 
dinales prohibemus, ne suis Familiaribus seu Conclavistis vel aliis 
quibusvis ea pandant, quae scrutinium directe vel indirecte respiciant, 


* Greg. X cap. 8, Ubi periculum, § 1, de elect., I, 6 in Sext.; Pii IV Const. In eli- 
gendis, § 19. 

* Pii XI Const. Quae divinitus, n. 12, 

* Greg. X cap. 3, Ubi periculum, § 1, de elect., I, 6 in Sext.; Pii IV Const. In eligen- 
diz, § 20; Clem. XII Const. Apostolatus officium, § 11. 

* Greg. XV Const. Aeterni Patris, § 20. 

* Greg. XV Const Aeterni Patris, § 19. 

itemque quae in Cardinalium Congregationibus, sive ante Conclave 
sive ipso durante habitis, de Pontificis electione acta vel decreta sint:: 

63. Insuper praecipimus, graviter onerata ipsorum conscientia, 
8. R. E. Cardinalibus ut secretum huiusmodi servetur etiam post pe- 
ractam novi Pontificis electionem, neque ullo modo ipsum violari li- 
ceat, nisi ab eodem Pontifice peculiaris ad hoc facultas aut expressa 
dispensatio concessa fuerit. Quod praeceptum extendi volumus ad alios 
omnes, qui in Conclavi partem habuerunt, si quid forte, bona vel mala 
fide, de iis, quae in Conclavi gesta sint, cognoverint. 

64. Tandem, ut secreto servando strictius consulatur, omnino prohi- 
bemus ne in Conclave introducantur, sub quocumque praetextu, instru- 
menta quae dicunt telegraphica, telephonica, microphonica, radiopho- 
nica, photographica, cinematographica et alia huiusmodi. 


CAPUT V 
De forma electionis + 


65. Mane sequenti, post clausum praecedenti nocte Conclave, ac 
post solitum campanulae sonum, conveniunt Cardinales in eo prae- 
sentes, qui infirmitate non sunt impediti, ad designatum Sacellum, et 
ibi celebrata consueta Missa, et facta Cardinalium Communione, qui. 
se a Sacro peragendo quavis de causa sponte abstinuerint’ ac postea 
a Sacrista recitato Hymno Veni, Creator Spiritus cum oratione de Spi- 
ritu Sancto, necnon a Praefecto Apostolicarum Cacremoniarum instru-, 
mentis perlectis utriusque Conclavis clausurae, statim ad negotium ele-, 
ctionis procedere debent, quod quidem uno tantum ex tribus, qui infra 
exponuntur, modis sive formis peragendum est, alioquin electio nulli- 
tatis vitio subiacet. 

66. Primus modus est, qui quasi per inspirationem vocatur, quando 
scilicet omnes Cardinales, quasi afflati Spiritu Sancto, aliquem unani- 
miter et viva voce, libere ac sponte Summum Pontificem proclamant; 
eirca quem modum infrascripta notanda sunt. 

Primum, haec forma electionis adhiberi potest solum in Conclavi, 
et eo clauso. Secundo, debet fieri electio secundum hanc formam ab 
emnibus et singulis Cardinalibus in Conclavi praesentibus, etiam iis, 
qui ob infirmitatem in cellis detinentur. Tertio, communiter, et nemine 


* Cfr, Caeremoniale Greg. XV. 
? Pii XI Motu proprio Cum prozime, n: III. 

eorum dissentiente. Quarto, nullo praecedente de persona speciali tra- 
ctatu, per verbum « eligo» intelligibili voce prolatum, aut scripto ex- 
pressum, si voce non possit proferri. Exemplum autem huius, potest 
esse huiusmodi. Si quis e Patribus clauso Conclavi, nullo, ut prae- 
fertur, praecedente speciali tractatu, diceret : « Reverendissimi Domini, 
perspecta singulari virtute et probitate Reverendissimi Domini NV. fudica- 
rem illum eligendum esse in Summum Pontificem, et ex nunc ego ipsum 
eligo in Papam ». Deinde hoc audito, si ceteri Patres, nemine excepto, 
sequentes primi sententiam eodem verbo « eligo» intelligibili voce pro- 
lato, aut, si non potest, in scriptis expresso, eumdem N., de quo nullus 
specialis tractatus praecessit, communiter eligerent, ipse N. esset ca- 
nonice electus et verus Papa secundum hanc electionis formam, quae 
dicitur per inspirationem. 

67. Secundus modus est per compromissum, quando scilicet in qui- 
busdam peculiaribus rerum adiunctis, Cardinales ad electionem per 
hance formam seu viam procedere volentes, committerent aliquibus ex 
Patribus eligendi potestatem, ut vice omnium Ecclesiae Catholicae pro- 
videant de Pastore, cuius formae praxis debet esse huiusmodi. Primo 
omnes et singuli Cardinales in Conclavi clauso praesentes, nemine eorum 
dissentiente, in aliquos ex Patribus (i. e. in tres vel quinque vel septem, 
non in minorem vel maiorem numerum) compromissum faciunt, exempli 
gratia in hanc formam: «In nomine Domini, Amen. Anno etc. men- 
se etc. die etc. Nos Episcopi, Presbyteri et Diaconi S. R. E. Cardinales 
omnes et singuli in Conclavi existentes, videlicet NV. N. (et singillatim 
omnes nominentur Cardinales) elegimus, et eligimus per viam proce- 
dere compromissi, et unanimiter et concorditer nemine discrepante, 
eligimus compromissarios N., N. et N. Cardinales, etc., quibus damus 
plenariam facultatem et potestatem providendi S. R. E. de Pastore sub 
hac forma videlicet » (Hic necesse erit ut Cardinales Compromittentes 
exprimant modum et formam secundum quam Compromissarii. de- 
bent eligere, et secundum quam electus debet censeri verus et legi- 
timus Papa, ut puta si electi sint tres Compromissarii, declarandum 
est an ad hoc ut electio sit valida, prius proponere debeant S. Col- 
legio personam ab ipsis nominandam ad Pontificatum, an vero abso- 
lute debeant electionem peragere; an omnes tres debeant convenire in 
unam personam; an vero sufficiat, quod duo in unam concordent, et 
an debeant nominare aliquem de Collegio, vel etiam aliquem extra 
Collegium, et alia his similia). His autem, vel aliis similibus expressis, 
addi compromisso debet tempus, ad quod usyue volunt Cardinales po- 

testatem Compromissarios habere eligendi, et postea subiunguntur haee 
yerba: « Et promittimus nos illum pro Romano Pontifice habituros, 
quem DD. Compromissarii secundum formam praedictam duxerint eli- 
gendum», vel alia ad formam Compromissariis praescriptam accom- 
modata. 

Secundo, completo huiusmodi mandato, Compromissarii ad partem 
in aliquo loco separato et clauso se conferunt, et de electione facienda 
tractant, et debet inter eos praemitti protestutio, quod per quamcum- 
que prolationem verborum suum dare consensum non intelligunt, nisi in 
scriptis illum expresse ponant. Et haec protestatio necessaria est inter 
Compronissarios, ut verbis humanis et reverentialibus inter se, sine 
praeiudicio, uti possint. 

Tertio, facta per Compromissarios electione secundum formam eis 
praescriptam, et in Conclavi promulgata, electus per huiusmodi viam 
compromissi, est canonicus et verus Papa. 

68. Tertius et ordinarius modus, seu forma electionis Romani Pon- 
tificis est, quae vocatur per scrutinium. Qua in re plenissime confir- 
mamus legem iam latam ac per plura deinde saecula semper religiosis- 
sime servatam, qua nempe staiutum est ut ad validam Romani Ponti- 
ficis electionem requirantur duae saltem ex tribus partibus suffragio- 
rum,’ eandem tamen modo innovamus quatenus decernimus ut duabus 
ex tribus suffragiorum partibus unum insuper addatur suffragium, 
alioquin electio sit ipso iure nulla atque irrita, ita ut ille tantummodo 
Romanus Pontifex habendus sit in quem duae saltem ex tribus parti- 
bus Cardinalium, uno plus, in Conclavi praesentium per secreta sche- 
dularum suffragia convenerint. 

‘Quod autem decretum inducendum et observandum iubemus ut quae- 
libet praecaveatur occasio dubitandi ne in duabus tertiis partibus suf- 
fragiorum suffragium ipsius KlJecti numerari queat, cum nemo unquam 
sive scrutinii sive compromissi via procedatur, seipsum eligere, seu suf- 
fragium sibi dare ul!atenus possit : electi tamen persona, si in Conclavi 
sit, debeat in numerum Cardinalium computari.? 

69. Scrutinii autem ritus continet tres actiones: alteram, quae ante- 
scrutinium, alteram, quae scrutinium, et tertiam, quae post-scrutinium 
appellari potest. 

70. Antescrutinii actus sunt quatuor, videlicet: praeparatio schedu- 


? Alex. III in Concil. Later. cap. 6, Licet de vitanda, de elect., I, 6; Greg. XV Const. 
Aeterni Patris, § 1. 
* Greg. XV Const. Aeterni Patris, § 2. 

larum; extractio Scrutatorum, Deputatorum pro votis infirmorum ei 
Recognitorum, per sortem; scriptio schedularum; earum complicatio. 

71. Schedularum praeparatio et distributio ad Magistros Cueremo- 
niarum pertinet, qui eas singulis Cardinalibus saltem duas vel tres di 
stribuent. 

72. Forma autem schedulae, quoad eius figuram attinet, erit altera 
parte latior hoc est plus lata, quam longa. In medio autem anterioris 
eius partis, continere debet haec verba, typis impressa, ubi fieri potest, 
alioquin unius manu scripta: 


Elizo in Summum Pontificem Reverendissimum Dominum meum D. Car- 
dinalem 


Exemplar ergo huius schedulae scrutinii hoc erit: 


Eligo in Summum Pontificem Rev.mum 


D. meum PD. Card... 


73. Secundus actus antescrutinii est extractio Scrutatorum, Depu- 
tatorum pro votis infirmorum, et Recognitorum: quae extractio, an- 
tequam ad scrutinium procedatur, sorte facienda est, hoc modo. In uno 
sacculo, aut vase, publice ponantur tot schedulae, vel si magis placet, 
spherulae ligneae palam numeratae, quot sunt Cardinales praesentes 
in Conclavi cum eorum nominibus: deinde per ultimum Diaconum 
extrahantur primo Scrutatores tres, postea tres Deputati pro votis in- 
firmorum, qui brevitatis gratia Infirmarii appellar' possunt, ac tandem 
Recognitores, de quorum omnium officio inferius suo loco scribetur. 
Quod si in extractione Scrutatorum, Infirmariorum et Recognitorum, 
extracti fuerint Cardinales, qui ob infirmitatem aliudve impedimentum 
muneribus praedictis satisfacere non possint, alii non impediti, loco 
illorum, extrahantur. Peracta vero extractione, schedulae, seu spherulae 
eorum, qui extracti fuerunt, in sacculum, seu in vas iterum coniiciantur. 

74. Tertius actus antescrutinii est schedularum scriptio. Hic, ante- 
quam, videlicet, Cardinales nomen eligendi in schedulis scribere coe- 
perint, Secretarius S. Collegii et Magistri Caeremoniarum debent ab 

aula discedere, ita ut tempore scrutinii Cardinales soli in Cappella 
remaneant. 
Porro, post eorum egressum ex aula, ultimi Cardinalis ordinis Dia: 
conorum erit ostium Cappellae claudere: ac generatim ipsum, quo- 
tiescumque opus fuerit, aperire et claudere, exempli gratia, quum Car- 
dinales Infirmarii ad vota infirmorum colligenda pergunt ac postea quum 
ad Cappellam redeunt, vel ob quamcumque aliam necessitatem. 
75. Schedularum scriptio ab unoquoque Cardinali secreto fiet, in 
| media parte schedulae scribendo nomen illius, quem eligit, charactere 
tamen, quantum fieri potest, alterato, ne manus scribentis facile cognosei 
possit ; et caveat ne plura nomina in schedula scribat, quia suffragium 
esset nullum. 
Exemplar schedulae scriptae esto: 


| Eligo in Summum Pontificem Revy.mum 


D. meum D. Card. Baronium 


76. Quartus actus antescrutinij est schedularum complicatio, quae 
fiet in medio uniuscuiusque schedulae, ita ut schedula ipsa fere ad 
latitudinem pollici redigatur, prout ex figura, quae hic exempli gratia 
ponitur, conspici potest. 


Eligo in Summum Pontificem Rev.mum 


(locus plicaturae) 


D. meum D. Card. Baronium 


Haec de antescrutinio sufficiant; ceterum, quod attinet ad Cardina- 
les infirmos, aut aliter impeditos, inferius suo loco dicetur. 

77. Sequitur secunda actio, quae: nomine scrutinii appellata fuit. 
Octo sunt huius actionis actus, videlicet : delatio schedulae, iurisiurandi 
praestatio, positio schedulae in calicem, schedularum mixtio, earum 
numeratio, scrutinii publicatio, schedularum in filum insertio, earum 
depositio seorsum. 

78. Delatio schedulae, et duo sequentes actus, qui melius simul de- 
scribuntur ob eorum connexionem, hoc modo fient. Quilibet Cardinalis, 
ordine praecedentiae servato, propriam schedulam, postquam illam 
scripserit et complicaverit, duobus primis digitis dexterae manus sumet, 
ac elevata manu palam deferet ad Altare, penes quod stant Scrutato- 
res, et in quo est calix magnus ad recipiendas schedulas paratus et pa- 
tena coopertus; ibique genuflectens, aliquantulum orabit; deinde sur- 
gens, alta et intelligibili voce, iurabit in hance formam, quae in tabella 
super Altari posita descripta habetur : 


Testor Christum Dominum, qui me iudicaturus est, me eligere, quem 
secundum Deum iudico eligi debere. 


Post haec schedulam in patenam ponet, et per patenam mittet in 
calicem; quo facto inclinabit se ad Altare, et ad suum locum revertetur. 

79. Haec servanda erunt, si Cardinalis ad Altare pergere possit: 
nam si ob infirmam valetudinem non possit, et praesens in Cappella 
sit, ultimus Scrutator ad eum accedet; et Cardinalis infirmus, postquam 
schedulam in loco suo, secreto, ut supra dictum est, confecerit, praevio 
iureiurando praedicto, ipsam complicatam eidem Scrutatori tradet, qui 
eam palam deferet ad Altare, et sine oratione et iureiurando in patenam 
ponet, et per eam in calicem mittet. 

80. Si vero aliqui Cardinales infirmi sint in suis cellis, tres ‘Car- 
dinales Infirmarii, ut supra extracti, ad eos accedent cum capsula alti- 
tudine unius palmi, in cuius superiori parte sit rima, seu foramen, eius 
magnitudinis, ut per illud schedula complicata possit per suam lati- 
tudinem intus capsulam transmitti; quam capsulam antequam Scruta- 
tores Infirmariis tradant, palam aperient, ut ceteri Cardinales possint 
eam inanem et vacuam conspicere, deinde claudent, et clavem ponent 
super Altare; deinde Infirmarii cum capsula clausa, et cum parvo disco 
sufficientes schedulas continente, ad unumquemque eorum accedent ; et 
infirmi acceptas ex disco schedulas secreto scribent et complicabunt, 
et praevio iam dicto iureiurando in capsulam per rimam mittent ; quod 
si infirmi scribere non possint, sive aliquis ex tribus Cardinalibus In- 
firmariis, sive alius ex ordine tamen clericali, cuiuslibet Cardinalis in- 

tirmi vel Infirmariorum arbitrio deligendus, praestito de secreto ser- 
vando in manibus ipsorum Infirmariorum iureiurando,’ praedicta faciet : 
atque hi advertere debent quod non solum iurisiurandi vinculo tenentur 
servare secretum, sed etiam in excommunicationem latae sententiae, 
si contrafecerint, incurrent. His peractis, Infirmarii ad Cappellam re- 
vertentur cum capsula, quam Scrutatores aperient, et schedulas in ea 
contentas palam numerabunt: et tot repertas, quot sunt infirmi, ponent 
singillatim in patenam, et per patenam simul omnes in calicem. 

Ne autem nimis in longum protrahatur scrutinii actio, Infirmarii 
poterunt proprias schedulas post Decanum conficere et in calicem po- 
nere, deinde dum ceteri Cardinales scrutinium agunt, ad infirmos per- 
gere ad accipienda eorum suffragia eo modo, quo proxime ante di- 
ctum est. 

81. Quartus actus scrutinii est schedularum permixtio, quae fiet per 
primum Scrutatorem, calice in quo ipsae schedulae positae fuerunt, 
patena cooperto, pluries agitato. 

82. Quintus actus est numeratio schedularum, quae palam fiet per 
ultimum Scrutatorem, capiendo singillatim unamquamque schedulam 
ex calice, eamque ponendo in alium, qui ad hoc paratus sit, calicem 
vacuum. Quod si numerus schedularum non respondeat numero Car- 
dinalium, omnes comburendae sunt, et iterum, idest secunda vice, ad 
suffragia statim est deveniendum. Si vero numerus schedularum nu- 
mero Cardinalium respondeat, prosequendi sunt alii actus scrutinii. 

83. Sextus actus est publicatio scrutinii, quae per Scrutatores, qui 
sedent ad mensam ante Altare positam, fiet hoc modo. Primus Scru- 
tator accipiet unam schedulam, eamque explicabit, et viso in ea sche- 
dula electi nomine, eam tradet secundo Scrutatori, qui pariter, eodem 
electi nomine perspecto, eamdem tradet tertio, qui illam alta et intel- 
ligibili voce perleget, ut omnes Cardinales praesentes notare possint 
suffragium in folio impresso, quod penes se habebunt cum nominibus 
omnium Cardinalium: notabit-autem iuxta nomen Cardinalis ex sche- 
dula recitati. Idem faciendum erit de ceteris schedulis in calice positix, 
usque ad ultimam. Quod si in scrutinii publicatione inveniant Scruta- 


* Formula huiusmodi iurisiurandi haec erit: 

« Ego N. spondeo, voveo ac iuro me fideliter impleturum munus ab Emo Cardinali N. 
mihi commissum schedulam eius nomine et vice conscribendi, et inviolabile secretum sem- 
per servaturum de iis quac in ea cuntinentur, sub poenis in Constitutione Pit XII Vacantis 
Apostolicae Sedis, diei octavi Decembris anni millesimi nonyentesimi quadragesimi quinté 
statutis. 

« Sic me Deus adiuvet et haec Sancta Dei Evangelia ». 

tores. duas schedulas ita complicatas ut ab uno tantum datas fuisse 
appareat, si quidem unus et idem in utraque electus fuerit, schedulae 
praedictae habebuntur et notabuntur pro uno suffragio, si vero diversi 
fuerint nominati, neutrum suffragium validum erit; scrutinium tamen 
neutro casu vitiatur. Ceterum suffragia praedicta, finita scrutinii pu- 
blicatione, a Secrutatoribus iuxta nomina Cardinalium, qui ea obtinue- 
runt, in unam summam redigentur, vel in separato folio notabuntur. 
hoc modo: Reverendissimus D. Cardinalis A habet suffragia 20, et 
Reverendissimus D. Cardinalis B habet suffragia 15, et sic de aliis; quod 
fit ne Cardinales, cum opus est, cogantur semper numerare suffragia. 
quae iuxta nomina Cardinalium notarunt. 

84. Septimus actus scrutinii est schedularum in filum insertio, quae 
ut schedulae ipsae cautius conservari possint excogitata fuit. Haee 
autem insertio fiet per ultimum Scrutatorem, inserendo schedulam 
unamquamque, postquam eam perlegerit, acu cum filo ad hunc effectum 
parato, in loco, ubi est verbum Eligo. 
$5. Octavus et postremus scrutinii actus est depositio schedularum 
seorsum, quae similiter fiet per ultimum Scrutatorem, qui, finita inser- 
tione omnium schedularum in filum, capita fili nodo iunget, et schedu- 
las omnes ita colligatas in alium calicem vacuum, vel in mensa seor- 
sum ponet. 

86. Sequitur tertia et postrema actio, quae postscrutinium appel- 
lata fuit, cuius actus tres sunt, videlicet: numeratio suffragiorum, 
eorum recognitio, et schedularum combustio. 

Primus itaque actus est numeratio suffragiorum, quae fiet per Scru- 
tatores semper, sive secuta sit electio, sive non; et si quidem secuta 
non sit electio, ut sciatur, quod in eo scrutinio non habetur Papa; ai 
vero secuta sit, ut constet de canonica Pontificis electione. Fiet autem 
haec numeratio suffragiorum hoc modo. Scrutatores in unam summam 
redigent suffragia, quae quilibet nominatus in Pontificem obtinuit, et 
si invenerint nullum ex nominatis ad duas tertias partes suffragiorum, 
uno insuper addito suffragio, pervenisse, non habetur Papa in illo scra- 
tinio ; si vero invenerint aliquem ex nominatis duas saltem tertias partes 
suffragiorum, uno insuper addito suffragio, obtinuisse, electio Papae 
habetur, et quidem canonice valida. 

Secundus actus postscrutinii est recognitio, quae per Recognitores, 
sive secuta sit electio, sive non, fiet inspiciendo tam schedulas scruti- 
nii, quam suffragiorum annotationes factas per Scrutatores, ut per 


4 
| 
| 


Acta Pit Pp. XII 93 


huiusmodi recognitionem constare possit an Scrutatores sincere et fide- 
liter muneri suo satisfecerint. 

Tertius, et postremus actus postscrutinii est combustio omnium 
schedularum, quae semper et palam per Scrutatores fiet, statim post 
recognitionem, sive electio sit secuta, sive non, antequam Cardinales 
discedant ab aula, arcessitis interim ab ultimo Cardinali Diacono, et 
adiuvantibus, Secretario Conclavis et Praefecto cum Magistris Caere- 
moniarum. Si tamen secundum scrutinium, iuxta ea quae inferius prae- 
scribentur, peragendum sit, tunc combustio schedularum primi scru- 
tinii nonnisji in fine una cum schedulis secundi scrutinii facienda erit. 

87. Omnibus et singulis Cardinalibus in virtute sanctae oboedien- 
tiae praecipimus ut, ad secretum tutissime servandum, omne genus 
scripturas quas de exitu uniuscuiusque scrutinii apud se habeant, una 
cum schedulis comburendas tradant. 

88. In Praedecessorum Nostrorum, ac praecipue Gregorii XV, Con- 
stitutionibus, ad expeditiorem electionem habendam statutum fuerat 
ut, scrutinio publicato, si electio per consensum tunc duarum tantum par- 
tium in eo facta non fuerit, statim antequam ad alios actus devenire- 
tur, Cardinales possent, seme] in quolibet scrutinio, accedere alicui ex 
illis, qui in eodem scrutinio saltem unum suffragium validum obtinuis- 
sent, dummodo is non esset, qui ab ipsomet Cardinali fuerat in scruti- 
nio nominatus. Cum tamen huiusmodi forma accessus non parum esset 
ad exequendum difficilis, praesertim quoad ea, quae schedularum in- 
spectionem, aperitionem et collationem spectabant, immo cum in prae- 
sens, attenta nova schedularum forma per Nos inducta, fere impossi- 
bilis evaderet, Nos, Praedecessoris Nostri Pii X ordinationem confir- 
mantes, qui et huic incommodo occurrere et nihilominus optatae ele- 
ctionis accelerationi nullimode officere cupiit, iterum statuimus ac prae- 
scribimus ut loco ipsius accessus, semel tam mane quam vespere, post 
completum iuxta huc usque exposita scrutinium, si quidem in eo secuta 
non sit electio, Cardinales statim ad novum scrutinium peragendum 
procedere debeant, in quo rursus suffragia sua ferant, iis, quae in primo 
scrutinio lata sunt, minime computatis. Volumus autem ut in hoc se- 
cundo scrutinio iidem ac in primo ritus serventur, ita tamen ut Car- 
dinales non teneantur novum emittere iusiurandum, neque novos eligere 
Scrutatores, Infirmarios et Recognitores, sed quae in primo scrutinio 
quoad haec praestita sunt, sine renovatione valeant etiam pro secundo. 

89. Et haec omnia, quae de scrutinii ritibus sunt exposita, servanda 
erunt diligenter a Cardinalibus in omnibus scrutiniis, quae singulis 

diebus peragi debent mane post solitam Missam, et Hymnum Veni, 
Creator Spiritus cum oratione de Spiritu Sancto, et post meridiem, 
hora opportuna, pariter post Hymnum Veni, Creator Spiritus et ora- 
tionem de Spiritu Sancto.’ 

90. Quod si electio aliter celebrata fuerit, quam in scrutinio per 
secreta schedularum suffragia duarum ex tribus partibus Cardinalium 
in Conclavi praesentium, uno insuper addito suffragio; vel per viam 
compromissi ab omnibus Cardinalibus similiter in Conclavi praesenti- 
bus, nemine dissentiente, initi et ita ut nemo seipsum elegerit; vel quasi 
per inspirationem, nullo praecedente de persona speciali tractatu, om- 
nium pariter Cardinalium praesentium in Conclavi, communiter, ne- 
mine itidem dissentiente, per verbum «eligo» intelligibili voce prola- 
tum aut scripto, si voce non potuerit, expressum; nulla sit et invalida 
eo ipso absque ulla declaratione, et ita electo nullum ius tribuat.? 

91. Quae de praecedentibus electionem et de ipsa electione Ro- 
mani Pontificis hactenus dicta sunt, haec omnia servanda esse decla- 
ramus etiam si contingat vacationem Sedis Apostolicae occurrere per 
renuntiationem Summi Pontificis. 


CAPUT VI 


De iis, quae servanda vel vitanda sunt 
in electione Romani Pontificis 


92. Simoniae crimen, tam divino quam humano iure detestabile, in 
electione Romani Pontificis omnino sicut reprobatum esse constat, ita 
et Nos reprobamus atque damnamus,* huiusque criminis reos poena 
excommunicationis latae sententiae innodamus; sublata tamen irrita- 
tione electionis simoniacae, quam Deus avertat, a Iulio II (vel alio 
qualicumque decreto pontificio) statuta, ut praetextus amputetur im- 
pugnandi valorem electionis Romani Pontificis. 

93. Item sub eadem poena excommunicationis latae sententiae pro- 
hibemus ne quis, etiumsi Cardinalatus honore fulgeat, vivente Romano 
Pontifice et eo inconsulto, tractare de ipsius Successoris electione, aut 
aliquod suffragium polliceri, vel hac de causa privatis conventiculis 
factis aliquid deliberare et decernere praesumat.* 


1 Greg. XV Const. Acterni Patris, § 17. 

? Greg. XV Const. Aeferni Putris, § 19. 

* Iulii I1 Const. Cum tam divino, x1x kal. Febr. 1505. 

* Symmachus l’apa in Synod. Rom., c. 2, D. 79; Pauli IV Const. Cum secundum Apo- 
stolum, xvur kal. lun. 1558. 

94. Quae autem a Praedecessoribus Nostris et praesertim a Pio X? 
de civili Veto-seu Haclusiva, uti vocant, in electione Summi Pontificis. 
edicta et sancita fuerunt, ut omni externo interventu remoto, plenae 
libertati in Summo Pastore eligendo consulatur, ea omnia, hic omnt: 
ex parte atque integre renovantes, confirmata esse volumus. Quamo- 
brem iterum in virtute sanctae oboedientiae, sub interminatione divini. 
iudicii et poena excommunicationis latae sententiae, omnes et singulos 
8S. R. E. Cardinales, tam praesentes quam futuros, pariterque Secre- 
tarium 8. Collegii Cardinalium aliosqie omnes in Conclavi partem: 
habentes, prohibemus ne, quovis praetextu, a quavis civili potestate 
munus recipiant Veto sive Exclusivam, etiam sub forma simplicis de- 
siderii, proponendi, ipsumve hoc Veto, qualibet ratione sibi cognitum, 
patefaciant sive universo Cardinalium Collegio simul congregato, sive 
singulis purpuratis Patribus, sive scripto, sive ore, sive directe ae 
proxime, sive oblique ac per alios, sive ante Conclave sive ipso perdnu- 
rante. Quam prohibitionem extendi volumus ad omnes interventus, in- 
tercessiones aliosque modos quoslibet, quibus laicae potestates cuiusli- 
bet gradus et ordinis voluerint sese in Pontificis electione immiscere. 

95. Cardinales praeterea abstineant ab omnibus pactionibus, con- 
ventionibus, promissionibus aliisque quibuscumque obligationibus, qui- 
bus adstringi possint ad suffragium alicui vel aliquibus dandum vel 
non dandum; quae omnia et singula, si de facto intervenerint, etiam 
iureiurando adiecto, nulla et irrita, neque ad eorum observantiam quem- 
quam teneri decernimus, et contra facientes ex nunc latae sententiae 
excommunicationis poena innodamus. Tractatus tamen pro electione 
habendos, Sede vacante, vetare non intelligimus.? ’ 

96. Pariter interdicimus ne Cardinales, antequam ad electionem de-. 
veniant, capitula conficiant, seu quaedam communi consensu statuant, 
ad quorum observantiam sese adstringant, si ad Pontificatum assuman- 
tur; quae item, si de facto intervenerint, etiam iureiurando adiecio, 
nulla et irrita declaramus.* 

97. Iisdem denique, quibus Decessores Nostri, vocibus, S. R. E. 
Cardinales vehementer hortamur ut in eligendo Pontifice, nulla pro- 
pensione animi vel aversione ducti, nullius inclinati gratia aut. obse- 
quio, non intercessione in saeculo potentium, non vi vel metu vel aura 


* Const. Commissum Nobis, 20 Ian. 1904. 

2 Greg. XV, cap. Ubi periculum, § 4, de elect., I, 6 in Sext.; Pii [V Const. Jn eligen- 
dis, § 26; Greg. XV Const. Aeterni Patris, § 18. 

* Pii 1V Const, In eligendis, § 3; Greg. XV Const. Aeterni Patris, § 18 

populari moti, sed unice Dei gloriam et Ecclesiae bonum prae oculis 
habentes, in eum sua vota conferant, quem universali Ecclesiae fru- 
ctuose utiliterque gubernandae prae ceteris idoneum in Domino iudi- 
caverint.* 

98. Cum vero fideles non tam humanae industriae subsidiis, etsi solli- 
citae, inniti debeant, quam in humilis devotaeque orationis instantia spe- 
rare, huic adiicimus sanctioni, ut in omnibus civitatibus, ceterisque locis 
saltem insignioribus, ubi primum de Pontificis obitu nuncium pervenerit, 
a Clero et populo, solemnibus pro eo exsequiis celebratis, singulis diebus 
(donec Romanae Ecclesiae de suo Pastore fuerit provisum) humiles assi- 
duaeque preces fundantur ad Dominum, ut Ipse, qui concordiam facit in 
sublimibus suis, sic efficiat eorumdem Cardinalium corda in eligendo con- 
cordia, ut provisio celeris, unanimis et utilis (prout animarum salus exi- 
git, et totius orbis requirit utilitas) ex ipsorum unanimitate sequatur. Et 
ne tam salubre praesentis sanctionis edictum, ignorantiae negligi prae- 
textu contingat, praecipimus ut Patriarchae, Archiepiscopi, Episcopi et 
alii Ecclesiarum Praelati, ceterique, quibus officium est enuntiare verbum 
Dei, Clerum et populum, propter hoc specialiter frequentius congregan- 
dos, in suis sermonibus ad supplicum precum suffragia pro celeri et felici 
exitu tanti negotii freqguentanda solerter excitent, et ipsis eadem aucto- 
ritate non solum orationum frequentiam, sed observantiam (prout cir- 
cumstantiae pensandae suaserint) ieiuniorum hortentur.* _ 

99. Electum vero haeredem et Successorem Nostrum rogamus, ne 
muneris arduitate deterritus ab eodem subeundo se retrahat, at potius 
divinae voluntatis consilio humiliter se subiiciat: nam Deus qui impo- 
nit onus, manum etiam Ipse supponet, ne ei ferendo sit impar; is enim 
qui oneris est auctor, Ipse est administrationis adiutor; et ne sub ma- 
gnitudine gratiae succumbat infirmus, dabit virtutem qui contulit di- 
gnitatem. * 


* Greg. X, cap. 3, Ubi periculum, § 4, de elect., I, 6'in Sext.; Pii IV Const. In eligen- 
ds, § 26; Greg. XV Const. Aeterni Patria, § 23; Clem. XII Const. Apostolatus officium, § 5; 
Pii IX Const. Licet per Apostolicas, v1 Idus Sept. 1874; Leonis XIII Const. Praedecessores 
Nostri; Pii X Const. Commissum Nobis. 

* Greg. X, cap. 3, Ubi periculum, § 5, de elect., I, 6 in Sext. 


* Leonis XIII Const. Praedecessores Nostri. 

CAPUT VII 


De acceptatione et proclamatione electionis 
nee non de consecratione et coronatione novi Pontificis 


100. Post electionem canonice factam, ab ultimo Cardinali Diacono 
accitis in aulam Conclavis S. Collegii Secretario, Praefecto Aposto- 
licarum Caeremoniarum atque duobus Caeremoniarum Magistris, con- 
sensus electi per Cardinalem Decanum nomine totius 8. Collegii his 
verbis: Acceptasne electionem de te canonice factam in Summum Pon- 
tificem? requiratur.’* 

101. Hoc consensu praestito intra terminum, quatenus opus sit, pru- 
denti arbitrio Cardinalium per maiorem votorum numerum determinan- 
dum, illico electus est verus Papa, atque actu plenam absolutamque 
iurisdictionem supra totum orbem acquirit et exercere potest.* Hinc, 
si quis litteras super negotiis quibuscumque confectas, quae a Romano 
Pontifice ante coronationem suam emanaverint, audeat impugnare, 
excommunicationis sententia, ipso facto incurrendae, eum innodamus.* 

102. De acceptatione novi Pontificis et de nomine ab Eo assumpto, 
Cardinali Decano interrogante: Quo nomine vis vocari? instrumentum 
conficitur, Praefecto Apostolicarum Caeremoniarum Notarii munere 
fungente, testibus adhibitis Secretario S. Collegii et duobus Caeremo- 
niarum Magistris. 

103. Deinde, actis de more agendis, iuxta Caeremoniale Romanum, 
Cardinales primam « adorationem » Summo Pontifici Electo de more ex- 
hibent: qua expleta et hymno Te Deum decantato, populo expectanti 
novus Romanus Pontifex a Priore Cardinalium Diaconorum publicatur,‘ 
pauloque post ipse Pontifex Apostolicam Benedictionem Urbi et Orbi 
impertit. Sequitur deinde secunda « adoratio », quam, cappis violaceis 
induti, Cardinales peragunt. 

104. Si Electus extra Conclave degit, normae sunt observandae quae 
habentur in Caeremoniali Romano lib. I, tit. 1, De Conclavi et Electione 
Papae § 37. | 

105. Omnibus tandem rite expletis, de mandato novi Pontificis ape- 
ritur Conclave, tum intus, tum extra; huiusque aperturae consuetum 


' Caeremoniale Rom., lib. I, tit. I, de Conclavi et Electione Papae, § 3A. 


2 Cod. I. C., can, 219. 
> Clem. V, cap. 4, De sent. ercomm., V, 10 in Extravag. comm. 
* Caerem. Rom., lib. I, tit. 1, de Conclavi et Electione Papae, § 35; Cod. I. C., 


ean. 239, § 3. 


7 - Acta, vol. XIII, n. 3. — 42-046. 

conficitur instrumentum ut de clausura sancitum est superiori n. 56. 
Aperto autem Conclavi illi admittuntur qui, de more, electo Pontifici 
pro adoratione introduci solent. 

106. Ad tertiam adorationem peragendam Cardinales ab Apostoli- 
carum Caeremoniarum Praefecto erunt intimandi cum Summus Pon- 
tifex statuerit. 

107. Quod si electus nondum sit Presbyter vel Episcopus, a Decano 
8S. Collegii Cardinalium, qui tunc pallio utitur, ordinabitur et consecra- 
bitur:* quod privilegium, absente Cardinali Decano, competit Subde- 
cano, eoque etiam absente, antiquiori Cardinali Episcopo suburbicario.* 

108. Tandem per Cardinalem Protodiaconum Pontifex coronatur, * 
et cum Sibi placuerit Patriarchalis Archibasilicae Lateranensis, posses- 
sionem, ritu praescripto, capit. 


Haec igitur. tota rei causa graviter considerata, atque etiam 
Decessorum Nostrorum exemplis permoti, statuimus et praescri- 
bimus, decernentes praesentes has Litteras et in eis contenta 
quaecumque, etiam ex eo quod quilibet in praemissis ius vel 
interesse habentes, vel habere praetendentes quomodolibet illis 
non consenserint, nec ad ea vocati sive auditi fuerint, aut ex 
quibuslibet aliis causis, impugnari minime posse, sed easdem 
semper ac perpetuo firmas, validas et efficaces exsistere et fore, 
suosgue plenarios et integros effectus sortiri et obtinere, ac iis 
ad quos spectat et pro tempore spectabit suffragari, et ab eis 
respective et inviolabiliter observari debere, ac irritum et inane, 
si secus super his a quocumque, quavis auctoritate, scienter vel 
ignoranter, contigerit attentari. 

Volumus etiam Nostras has Litteras legi coram omnibus 
in primis Congregationibus post obitum Pontificis haberi solitis, 
ut supra (n. 12 a); rursus post ingressum in Conclave, ut supra 
(n. 51); item cum quis ad purpurae honorem fuerit evectus, 
interposito sacramento de religiose retinendis iis, quae in prae- 
senti Constitutione decreta sunt. 


* Caerem. Rom., lib. I, tit. 11, De ordin. et consecrat. novi Pontificis, § 13. 
. * Cod. I. C., can. 239, § 2. 
* Caerem. Rom., lib. I, tit. II, De ordin. et consecrat. novi Pontificis, § 18. 

Non obstantibus, quatenus opus sit, per Romanos Pontifices 
Praedecessores Nostros editis Constitutionibus et Ordinationi- 
bus Apostolicis, quas omnes et singulas abrogatas, ut supra, 
-declaramus, ceterisque etiam individua ac specialissima men- 
tione et derogatione dignis, contrariis quibuslibet. 

Nulli ergo hominum liceat hanc paginam Nostrae consti- 
tutionis, ordinationis, abrogationis, mandati, innodationis, ad- 
monitionis, inhibitionis, praecepti, voluntatis infringere, vel ei 
ausu temerario contraire. Si quis autem hoc attentare prae- 
‘sumpserit, indignationem omnipotentis Dei, et beatorum Petri 
et Pauli Apostolorum eius se noverit incursurum. 

Datum Romae, apud Sanctum Petrum, anno Domini mil- 
lesimo nongentesimo quadragesimo quinto, die octavo mensis 
decembris, in festo Conceptionis immaculatae Beatae Mariae 
Virginis, Pontificatus Nostri anno septimo. 

Vol. XVI (1924) — Vol. XVII (1925) — Vol. XVIII (1926) -— Vol. XIX 
(4927) — Vol. XX (1928) — Vol. XXI (1929) — Vol. XXII (1930) — | 
Vol. XXIII (1931) — Vol, XXIV (1932) + Vol/XXV (1983) — Vol. XXVI 
(1934) — Vol. XXVIF(1935). Ciascun volume . . . . 


tiones, Orationes, Epistulae eorumque LEXICON voeabulorum, quae 

/ difficilius latine redduntur (pp. 474). 
LEXICON, quod hoc volumine continetur (pp. 318), latinitatis cul- 


toribus valde utile est, cum vocabula latine reddat, or: nostra haec : 
aétas ad res novas significandas invexit.../. . . , 97 —100-— 


MASSIMI Card. MASSIMO’ LA NOSTRA FEDE. te. basi 
@ la sintesi del domma cattolico, In-i2%, pp. 323 (Sesta edizione).. 80 — 83+ 8 — 


PETITIONES DE ASSUMPTIONE CORPOREBA B. V. MARIAE 
IN CAELUM DEFINIENDA AD SANCTAM SEDEM DELATAE 


propositae secundum, ordinem hierarchicum, dogmaticum, geogra- 
phicum, chronologicum ad consensum Ecclesiae manifestandum 
a GUILHELMO HENTRICH et RUDOLFO GUALTERO DE MOOS . 


Tomus I. Pp. xr1y-1064 — Tomus II. ‘Pp. xvi-1110 (2 tabelle). 
In-4° (cm. 28,5>< 19). Kg. 4, In-Roma L. 1000 


Pars I: Textus petitionum cum analysibus secundum ordinem hierarchicum. 
. Pars II: Pertractatio horum documentorum dogmatica, etc. : 
1, Ponderatio petitionum ratione qualificationis, etc. 
Conspectus geographicus et Tabulae statisticae. 
3. Comparatio numeri Sedium Resident. definitionem cum numero pleno Se- 
dium singularum Nationum. 
& Consensus omnium Ecclesiarum Orientalium his manifestatus. 
5. Historia motus Assumptionistici annis 1863-1940. 


Veneunt Romae apud Admin. Commentarii Officialis * Acta Apostolicae Sedis,, — 
(Libreria Vaticana - Citta del Vaticano — */, postale N, 1-16722): 

